טמפלרים (משחקי Assassin's Creed)

| --- | --- |

הסמל של מסדר הטמפלרים.
 סוג:  אגודת סתרים
 הופעה ראשונה:  "Assassin's Creed"
 מספר הופעות:  מסדר העתיקים: Assassin's Creed Origins Assassin's Creed Odyssey Assassin's Creed Valhalla Assassin's Creed Mirage מסדר האבירים הטמפלרים: Assassin's Creed Assassin's Creed: Altaïr's Chronicles Assassin's Creed: Bloodlines Assassin's Creed Chronicles מסדר הטמפלרים: Assassin's Creed II Assassin's Creed: Brotherhood Assassin's Creed: Revelations Assassin's Creed III Assassin's Creed IV: Black Flag Assassin's Creed Rogue Assassin's Creed Unity Assassin's Creed Syndicate
 יוצרים:  יוביסופט
 מידע
 כינויים:  הלוחמים האביונים של ישו ושל מקדש שלמה מסדר העתיקים (העת העתיקה) מסדר האבירים הטמפלרים (מסעי הצלב)
 סטטוס:  פעיל
 חברוּת בקבוצה:  דמויות בדיוניות: היית'ם קנוויי (ACIII) שיי פטריק קורמק (Rogue) אליז דה לה סר (Unity) קרופורד סטאריק (Syndicate) אלכסיוס (Odyssey) וורן וידיק, אלן ריקין, יוהאני אוטסו ברג, דניאל קרוס (זמנים מודרניים) בנוסף לשלל גרסאות בדיוניות לדמויות היסטוריות כמו: רובר הרביעי מסבלה (ACI) רודריגו וצ'זארה בורג'ה (ACII ו-Brotherhood) מנואל פלאילוגוס ושאהזאדה אחמט (Revelations) תומאס דה טורקמדה (Discovery) צ'ארלס לי ורג'ינלד בירץ'  (ACIII) וודס רוג'רס ולוריאנו דה טורז א איילה (Black Flag) ג'ורג' מונרו וויליאם ג'ונסון (Rogue) מקסימיליאן רובספייר, ז'ק דה מוליי ופרנסואה תומאס ז'רמיין (Unity) דייוויד ברוסטר וג'יימס ברודנל (Syndicate) יוליוס קיסר, פלביוס מטלוס (Origins) קליאון, אספאסיה (Odyssey) אלפרד הגדול (Valhalla)
מסדר הטמפלרים (באנגלית: Templar Order, ידוע גם כ"מסדר האבירים הטמפלרים" ו"הלוחמים האביונים של ישו ושל מקדש שלמה") הוא ארגון חשאי בדיוני בינלאומי שמתקיים בהיסטוריה הבדיונית של סדרת משחקי Assassin's Creed, אשר שאף במשך אלפי שנות קיומו לשלוט באנושות מתוך הצדקה של שיפור תנאיה ולחנוך שלום עולמי מתמשך. החזון של חברי המסדר לתרבות כלל-עולמית מושלמת - לה הם קוראים סדר עולמי חדש - הוא כזה שכולל הנחלת שליטה על ממשלות העולם, אם באופן ישיר או על ידי משטר צללים, שמפעיל מניפולציה על ממשלות ועל החברה מאחורי הקלעים. לפי יוצרי סדרת המשחקים, מסדר הטמפלרים מתבסס על רעיון מסדר אבירי היכל שלמה, שפעל בתקופת מסעי הצלב.
לצורך כך, הטמפלרים הסתננו לעיתים קרובות לתוך ממשלות במהלכה של ההיסטוריה, וזאת כדי לבסס את עצמם במיקום מרכזי ובעמדות הכוח הגדולות ביותר ולפעול כמדינת צללים. לרוב, חברי הארגון מאוחדים באמונתם הישנה של התנוונות הטבע האנושי, ולתת פריווילגיה חברתית לביטחון כאמצעי להבאת שלום עולמי. הנחות היסוד הללו שמנחים אותם תומכים באמונתם ששלום אמיתי יכול להתקבל רק כאשר האנושות מובלת על ידי חברה של אנשים מושכלים ויחידי סגולה, כפי שהם תופסים מעצמם. סממן מובהק למתודולוגיה של הטמפלרים היה ההכרה ששום מחיר אינו גדול מדי להגשמה המלאה של חזונם, ושאין כל אמצעי שאי אפשר להצדיק בשם האצילות שבחלומם האולטימטיבי. כדי להשיג את אותו חלום אולטימטיבי וארוך טווח, הדבר התבטא ביצירתם של משברים פוליטיים מורכבים בקנה מידה עצום-ממדים, ולעיתים כלל עולמי. כל אותה עת, הטמפלרים מחפשים להשיג את פיסות העדן וממצאים עתיקים נוספים, שהושארו מאחור על ידי בני האיסו הקדומים, ואשר מסוגלים להעניק כוח ושליטה על בני האדם. מבחינה היסטורית, היו גם טמפלרים אשר ניצלו את מעמדם כדי להתבסס בעמדות כוח ולצבור עושר לצרכיהם האישיים, במקום לקדם את מטרתם הקולקטיבית כארגון. דוגמה טובה לכך הייתה בית בורג'ה (כפי שסופר במשחקים Assassin's Creed II ו-Assassin's Creed: Brotherhood).
בעוד מסדר הטמפלרים הוא אותו מסדר האבירים הטמפלרים של מסעי הצלב, ההיסטוריה של הארגון מגיעה עוד לימי מצרים העתיקה ולהקמתו של מסדר העתיקים (Order of the Ancients) בידי הפרעה סמנח כא רע. ארגונם מחדש בתור מסדר מיליטריסטי נוצרי ונזירי בידי ברנאר מקלרבו ואיג דה פינס (אנ') היה כדי להסוות את פעולותיהם האמיתיות עד לטיהורם במאה ה-13 בידי פיליפ הרביעי, מלך צרפת, שאילץ אותם לסגת אל הצללים תחת איום הכחדתם. מאותו רגע, השם "טמפלר" ביסס את עצמו כשם הארגון. מאז המהפכה הפנימית של הגראנד מאסטר פרנסואה תומאס ז'רמיין (כפי שסופר במשחק Assassin's Creed Unity), הטמפלרים שינו את מוקד התעניינותם משליטה על בני אצולה ואריסטוקרטים (ר' שליט בובה) לשליטה סוציו-אקונומית באמצעות קפיטליזם - תוכנית אשר הובילה להקמתו של הקונגלומרט הבינלאומי "תאגיד אבסטרגו" במאה ה-20, ששימש בתור החזית הציבורית של הארגון החשאי.
נאמנים למטרתם, הטמפלרים השתמשו לאורך ההיסטוריה בשיטות שכנוע ומניפולציה, אלימות פוליטית מפלה ושלטון מהלך אימים על המדינה. הדבר הביא להקמתו של מסדר הנחבאים (Hidden Ones) בסוף תקופת ממלכת בית תלמי. הופעתם של הנחבאים - שמעברם למסדר המתנקשים מיסך את השינוי של הטמפלרים - הביאה לפריצתה של מלחמה סודית בצללים, שנמשכה לאורך העידנים עד לימים המודרניים.